ممتاز حسین (مصنف)

پروفیسر ممتاز حسین (پیدائش: یکم اکتوبر، 1918ء - وفات: 15 اگست، 1992ء) اردو کے ممتاز ترقی پسند نقاد اور محقق تھے۔ ان کی کتاب مارکسی جمالیات اردو میں تنقید کی اہم ترین کتب میں شمار ہوتی ہے۔

 حالات زندگی 
ممتاز حسین یکم اکتوبر، 1918ء کو گاؤں پارا، ضلع غازی پور، اتر پردیش، برطانوی ہندوستان میں پیدا ہوئےممتاز حسین، سوانح و تصانیف ویب، پاکستانص 708، پاکستان کرونیکل، عقیل عباس جعفری، ورثہ / فضلی سنز، کراچی، 2010ءممتاز حسین: ایک مارکسی نقاد، ڈاکٹر رؤف پاریکھ، روزنامہ ڈان پاکستان، 23 اگست 2010ء۔ انھوں نے الہٰ آباد یونیورسٹی سے بی اے، آگرہ یونیورسٹی سے ایم اے اور علی گڑھ مسلم یونیورسٹی سے بی ایڈ کی ڈگریاں حاصل کیں۔ اور تدریس کے شعبے سے عملی زندگی کا آغاز کیا اور مختصر عرصے کے لیے کیلون کالج لکھنؤ میں تدریسی سرگرمیاں انجام دیں۔ 1947ء میں انجمنِ اسلام ریسرچ انسٹی ٹیوٹ بمبئی میں بطور اسسٹنٹ ڈائریکٹر ملازمت اختیار کی۔ 1949ء میں ہجرت کر کے کراچی میں سکونت پزیر ہوئے۔

 ادبی خدمات 
ممتاز حسین کا شمار اردو کے انتہائی ممتاز اور سربرآوردہ نقادوں میں ہوتا ہے۔ ان کے ادبی نظریے سے اختلاف رکھنے والے بھی ان کے ادبی مرتبے، ان کی بیش بہا علمی و ادبی خدمات اور ان کی عظمت کا اعتراف کرتے ہیں۔ ان کی تصانیف میں نقد حیات، نئی قدریں، ادبی مسائل، ادب اور شعر، نئے تنقیدی گوشے، غالب ایک مطالعہ، امیر خسرو دہلوی: حیات اور شاعری، مارکسی جمالیات اور حالی کے شعری نظریات:ایک تنقیدی جائزہ شامل ہیں۔

 تصانیف 
 امیر خسرو دہلوی: حیات اور شاعری
 تنقیدی شعور
 نقد حرف
 حالی کے شعری نظریات:ایک تنقیدی جائزہ
 انتخاب غالب
 نقد حیات
 نئی قدریں
 ادبی مسائل
 ادب اور شعور
 نئے تنقیدی گوشے
 غالب ایک مطالعہ
 باغ و بہار (مرتب)

 وفات 
ممتاز حسین 15 اگست، 1992ء کو کراچی، پاکستان میں وفات پاگئے اور سخی حسن کے قبرستان میں سپردِ خاک ہوئے۔

 حوالہ جات 

زمرہ:1918ء کی پیدائشیں
زمرہ:1992ء کی وفیات
زمرہ:اردو ادبی ناقد
زمرہ:اردو تنقید نگار
زمرہ:اردو محققین
زمرہ:پاکستانی ادبی نقاد
زمرہ:پاکستانی مسلم شخصیات
زمرہ:فاضل جامعہ آگرہ
زمرہ:فاضل جامعہ الہٰ آباد
زمرہ:کراچی کے مصنفین